Уважаеми колеги, 
              Студенти по медицина,  
         Прочетете внимателно следните указания  отнасящи се до Вашия семестриален изпит по обща / клинична патология, който ще се проведе през месец  януари в рамките на един ден  в две части присъствено в предварително указана аудитория. Начало – 8.00 ч.  В случай на епидемична обстановка, бъдете с маски, който желае може да бъде и с ръкавици.
  	Забранени са телефони, смарт часовници и други технически средства. Те трябва да бъдат изключени и прибрани в багажа.
        Резултатите от вашия изпит ще зависят от отговорите Ви  на  30   затворени въпроса (1 част) и 10 отворени (2част).

      Студенти, които не са преминали успешно някой/и  от практическите тестове ще положат такъв на целия материал във времето между първата  и втората част на изпита, като препаратите – два микроскопски и един макроскопски  ще бъдат представени на екрана в аудиторията.

        1 част – тест със затворени въпроси
        Състои се от тридесет затворени въпроса,  които имат само по един верен отговор. Всеки верен отговор на първите десет въпроса /избирате от две възможности/ носи по 1  точка; верните отговори на въпроси от 11 до 27  вкл. /избирате от 4 възможности/ носят по 2 точки, а на последните три въпроса   (казуси) /4 възможности/  – по 3 т.

      Времето, с което разполагате за теста е 30 мин.
        Общият максимален брой точки е 53.  За да издържите 1-та част на изпита трябва да имате минимум 32 т. (над 60 %).
                                Общ брой точки 53 (10х1 + 17х2 + 3х3)    61 % - 32 т. 
                                                            под 32 т. – слаб -  2   за изпита

2 част – отворени въпроси
      За издържалите (достигналите  32 т. или повече)  след приключване на теста със затворените въпроси започва втората част на изпита – отговори на  отворените въпроси.
       Те ще бъдат 10 въпроса от обща / клинична патология. За тях ще имате общо 60 мин. 
              Преценката на отговорите ще бъде осъществена от комисия – хабилитиран преподавател + асистент. Оценяването ще бъде съобразено с отразяване на познанията ви базиращи се на материала представен в учебните помагала, лекционния курс и практическия курс (упражненията). 
              Отговорите Ви следва да бъдат кратки и по същество. 
         Всеки отделен въпрос ще бъде оценяван с оценки от слаб (2)  до отл. (6) по преценка на комисията.  За да приключите изпита успешно, трябва да имате правилни отговори на не по-малко от 7 отворени въпроса (над 60 %) с оценка минимум - среден /3/. Оценките на отворените въпроси ще определят окончателната ви оценка на 2-та част на изпита. 
         Финалната изпитна оценка ще бъде средно аритметично между оценките от двете части на изпита. 
          Например – първа част - среден (3), втора част - мн. доб. (5), окончателна оценка – добър (4).   
   При сумарна Слаба оценка, слаб (2) на отворените въпроси или отговори на по-малко от 7 отворени въпроса (под 60%) изпитът приключва с крайна оценка - Слаб (2), без да се има предвид оценката от първата част - входящия тест със затворените въпроси.
                           Примерни  въпроси :
	
№ 
	    
        
       Затворени въпроси
	
       
        отговор
	
Прибл. време за отго-вор
	
Оцен-ка  в точки

	1.
	 Коагулационна ли е некрозата при исхемичен инфаркт на мозъка?
	

а) да   б) не (верен)
	 
20 сек
	
1 т.

	2
	
  Туморният растеж има ли компенсаторно приспособителен характер за организма ?
	
а) да (грешен)  
 б) не
	
20 сек
	
 0 т.

	
	…………………
	…………………….
	………
	……..

	 14
	
  Какъв тип калцификация се развива в усложнените атеросклеротични плаки?

	а) метастатична    
б) дегенеративна 
   (верен)
в) метаболитна     
г) физиологична
	

30 сек. 
	

2 т.

	
	……………………..
	…………………….
	……….
	….....

	28
	У мъж на 57 год., кахектичен, пушач, се установява туморна формация с разпад, с белезникав цвят и зърнист строеж, разположен в горния десен белодробен дял. плеврата е осеяна с малки, плътни възелчета. Намери се и хеморагичен плеврит и перикардит. Хилусните и медиастиналните лимфни възли са увеличени с белезникав цвят. Поставете вярната макроскопска диагноза:

	а) Хроничен бронхит с емфизем 
б) белодробен карцином с метастази         (верен)
в) туберкулоза
г) бронхиектатична болест


	

2 - 3 мин.
	

3 т.


	
	…………………………………
	
	…..
	….



        Отворени въпроси :

1. /обща патология/  Какво представлява фибриноидната некроза  ? Какви органни локализации са ви известни ?   
              ФН се развива след тежка деструкция на колагена, при което се освобождават елементи, които го изграждат – протеини- албумини, глобулини, фибриноген, АГ-АТ комплекси (фибриноид) и др., които при оцветяване се багрят както фибрина; наред с това има и  загиване  на клетки в огнището на деструкция. Затова се нарича и фибриноидна некроза. Най-често ФН се намира в дънота  на активна хронична язва или остра язва в стомаха или в дуоденума. ФН се  намира  и в стената на артериите при хипертонични кризи развили се поради малигнена хипертония в резултат на исхемично увреждане на ендотела и инсудация на плазмени протеини в стената на съда..
                   Верен отговор                                                     отл. ( 6)
………………………………………………………………….

2. /клинична патология/   Какво представлява ракът на белите дробове ? От къде води началото си ? Какви хистологични видове са ви известни ? В кои органи най-често  метастазира и по какъв път ?
          Ракът на белия дроб представлява злокачествен епителен тумор. Развива се при малигнена трансформация на епителните клетки на бронхите (след метаплазия, най-често), от епитела на бронхиалните жлези или от този на алвеолите. Хистологичните видове са – плоскоклетъчен и аденокарцином .  Метастазира в черния дроб .
          Верен но непълен отговор                                             добър (4) 
         Пропуснати са – невроендокринните карциноми на б. дроб - дребноклетъчен и едроклетъчен, аденосквамозният. Не са отбелязани и пътищата за метастазиране – по лимфен в хилусни, паратрахеални, медиастинални, надключечни лимфни възли, също в плеврата, а по кръвен – в черния дроб, да но и в мозъка, в надбъбреците, в костите. По каналикуларен път – по хода на бронхите в съседни части на органа.

     Учебни помагала за подготовка : 
     1. Примерни тестове – качените в сайта на катедрата https://www.pathology-plovdiv.com/
2. Работните тетрадки и  образи качени в горния сайта 
3. Обща патология под редакцията на проф. Велев.
4. Клинична патология под редакцията на проф. Велев.
5. Pathology practical book / Harsh Mohan . - 3rd ed. . - New Delhi : Jaypee brothers medical publ., 2013 . - 282 p. ISBN 978-93-5090-266-07
6. Robbins and Cotran.   PATHOLOGIC BASIS OF DISEASE
7.  Lecture course in general and clinical pathology : For dental students third course / Elena Poryazova, VeselinBelovejdov, IliyaBivolarski, Silvia Genova, DesislavaBojkova, DesislavaTashkova, DenitzaSerteva, Maria Koleva, Milena Gulinac, Marina Tomova, SvitlanaBachurska, Krasimir Dangalov ; Ред. Elena Poryazova. - Plovdiv : Lax book, 2017. - 256 p. ISBN 978-619-189-066-8
      
         и допълнителни учебни помагала представени  в сайта на университета – MU-Plovdiv, Мед. Факултет, Катедри - Катедра по обща и клинична патология, учебници.
 
